อยากกินติ่มซำอยู่พักใหญ่ ได้ฤกษ์มาจ่ายบิลที่ห้างเลยจัดซะหน่อย หลังดูเมนูแล้ว เอาพอหอมปากหอมคอละกัน จัดโกยซีหมี่ไก่เส้น ฮะเก๋า ซาลาเปากุ้งหมูสับ และเกี๊ยวกุหลาบ เนื่องจากคนในครัวน้อย เกี๊ยวกุหลาบเลยมาสุดท้าย ส่วนเพื่อนๆจานอื่นๆ ลงไปรอในท้องหมดแล้ว ขอชมว่าฮั่ว เซ่ง ฮง อบรมพนักงานได้ดีมาก ตอนที่ตามอาหาร น้องเขาไปตามให้ สักพักกลับมา บอกว่ามีบิลอยู่นะคะ เราก็งงถามว่า บิลอะไร เขาว่ามีบิลสั่งอาหารรอคิวอยู่ค่ะ แต่ยังไม่ถึงคิว เลยบอกว่า นานมากเลย เขาก็ตอบด้วยอารมณ์ปกติ เสียงอ่อยนิดๆว่า คนในครัวเราน้อยค่ะ ลูกค้าเข้าพร้อมกัน เลยช้า ขอโทษด้วยนะคะ แล้วก็ยกมือไหว้ ใครจะโกรธเธอลงล่ะ เราก็เลยรับไหว้แล้วบอกว่าไม่เป็นไรค่ะ รอต่อไป ระหว่างเขียน เกี๊ยวกุหลาบก็มาพอดี ไปกินก่อนนะคะ อ้อ รสชาติอาหารน่ะเหรอ ฟิน เรียบทุกจาน น่าจะทราบนะคะว่ารสชาติเป็นอย่างไร อย่าเชื่อค่ะ มาลองชิมเอง